Locuința corespunde ca și spațiu cu descrierea, dar sunt câteva aspecte pe care eu le consider utile și pe care aș vrea să le știu înainte de a face o rezervare. Locuința necesita curățenie mai amănunțită, în toată locuinta era destul de mult praf atât pe jos cat și pe piesele de mobilier. Mai sunt și ceva probleme cu scurgerile de apa ale chiuvetelor / dusurilor, plus probleme cu închiderile ușilor dinspre balcoane. Probabil ca acest lucru se întâmplă pentru că nu este suficient timp intre rezervări, dar ar fi necesară o pauza de mentenanță din când în când. Cele 2 dormitoare poziționate spre stradă sunt foarte zgomotoase pe timp de noapte în special, iar dacă ești o persoană sensibilă la acest aspect nu o sa poți să dormi. Locația este bună, se poate ajunge pe jos pe La Rambla, Metrou, etc în aproximativ 15 minute lejer. Pentru călătoriile de grup probabil că aș rezerva din nou locația, pentru liniște aș alege altceva.